Gwybodaeth am Arloesi Pontio | Gwybodaeth am y Brifysgol | Prifysgol Bangor
Gwybodaeth am y Brifysgol
Ynglŷn â'r Brifysgol
Rheolaeth a Llywodraeth y Brifysgol
Cofnodion ac Adroddiadau
Cofrestr Polisi
Strategaeth Cyfathrebu ac Ymgynghori Mewnol
Dyddiadur y Brifysgol
Strwythurau'r Brifysgol
Ysgolion Academaidd a Cholegau
Pam yr ydym angen arloesi?
Mannau arloesi
Gweithgareddau diweddar
Digwyddiadau Celfyddydol, Diwylliannol a Sinema
Dysgu, Addysgu ac Ehangu Mynediad
Cymrodyr Anrhydeddus
Gwybodaeth am Arloesi Pontio
Mae Arloesi Pontio yn ganolfan datblygu busnes ysbrydoledig sy’n meithrin syniadau eithriadol ac yn helpu i’w gwireddu.
Fel rhan o Brifysgol Bangor rydym yn gallu cysylltu arloeswyr, dyfeiswyr ac entrepreneuriaid mwyaf creadigol y rhanbarth gyda sgiliau ac ymchwil mwyaf blaenllaw’r byd.
Rydym yn gweithio gyda rhwydwaith o aelodau, yn cynnwys unigolion, busnesau bach a chanolig a mentrau mawr. Rydym yn helpu ein haelodau i adnabod syniadau, dulliau a phrosesau newydd fydd yn eu helpu i ddatblygu a llwyddo.
Rhoi syniadau ar waith
Mae ein gofod pwrpasol trawiadol yn gartref i’r dechnoleg ddiweddaraf. Mae hyn yn golygu y gallwn hwyluso prototeipio cynnyrch a gwasanaethau masnachol a rhoi syniadau hyfyw ar y farchnad yn gyflym.
Mae cyfleusterau unigryw Arloesi Pontio, y staff gwybodus a’r gwasanaethau cefnogi yn helpu i gau’r bwlch arloesi rhwng mentrau yng Nghymru, o ficro fusnesau i sefydliadau mawr.
Lle mae’r celfyddydau yn cwrdd â gwyddoniaeth
Mae’r enw ‘Pontio’ yn ymgorffori hanfod ac ethos ein canolfan newydd.
Mae ein henw yn adlewyrchu’r ffaith ein bod yn credu’n gryf bod y datblygiadau arloesol gorau yn cael eu harchwilio a’u datblygu ar draws nifer o ddisgyblaethau. Mae Arloesi Pontio yn fan lle caiff cydweithio agos rhwng y celfyddydau a gwyddoniaeth ei annog yn fawr.
Helpu i adeiladu economi gynaliadwy
Mae Arloesi Pontio wedi ei ymrwymo i ddatblygu cynnyrch a gwasanaethau gwerth uchel a fydd yn helpu Cymru a gweddill y DU i gwrdd â’r her o gystadleuaeth gynyddol yn fyd-eang.
Credwn fod lefelau sgiliau uchel ym maes gwyddoniaeth, technoleg, peirianneg a mathemateg (STEM) yn gyfranwyr pwysig at sicrhau ffyniant a gobeithiwn y bydd Arloesi Pontio yn ysbrydoli rhagor o bobl ifanc ein rhanbarth i ymddiddori mewn pynciau STEM.
Ein hymrwymiad i’n cymuned
Mae Arloesi Pontio wedi ymrwymo i ddarparu cefnogaeth ddatblygu ragorol i bob math o fusnesau. Mae gennym bolisi ‘drws agored’ ac yn annog y gymuned gyfan i gymryd rhan a chydweithio.
Mae ein cyfleusterau arloesi blaengar wedi cael cymorth cyllid Cydgyfeiriant yr Undeb Ewropeaidd: ein nod cyffredin yw cefnogi datblygiad busnesau cryf a chynaliadwy yn y rhanbarth hwn.
Prifysgol Bangor, Bangor, Gwynedd LL57 2DG UK